AGRICULTURE MINISTER HOVIN AMAFMB ṬHUKHAWM,"1104/2024-2025 Aizawl the 8th July, 2024 : Vawiin khan Agricultural Market Assurance Fund Management Board (AMAFMB) chuan an Chairman Pu P.C.Vanlalruata, Minister, Agriculture Dept. kaihhruaina hnuaiah a office chamber-ah meeting an nei a. Board Member-te bakah Special Invitee Prof. Lalnilawma, Minister, Horticulture Dept. leh Dr. K.C. Lalmalsawmzauva, Adviser to CM (Hand holding Policy) leh Co-Chairman, AMAFMB te an tel bawk a ni. Thlai pali (4) - hmunphiah, Sawhthing, hmarcha leh aieng chungchanga hmalak tawhnate ngaihthlak leh thllirho a ni a, hmalak leh zel dan tur atana thil pawimawh hrang hrang sawi ho a ni bawk. Meeting-ah hian AMAFMB chu Mizoram State Agriculture & Allied Marketing Board (MISAMB) tia a hming thlak a nih thuai tur thu te, hmunphiah leh sawhthing tan bika Collection Centre dinhmun te, Sairang Horticulture Dept. hmuna Ginger Processing Unit din dan chungchang leh thlai 4-a inremna (Deed of Agreement) leh Operational Guidelines te ngaihthlak leh thlir ho a ni bawk. Attachment Loading attachment...",Dated: 8 th Jul 24 3:42 PM,https://dipr.mizoram.gov.in/post/agriculture-minister-hovin-amafmb-hukhawm